**Tantárgyi tematika és félévi követelményrendszer**

**Vállalatgazdaságtan - BAI0030**

**Nappali tagozat**

**Gazdálkodási és menedzsment Bsc**

**Féléves tematika:**

***2.oktatási időszak: 2022.10.24. – 2022.12.10. (7 szorgalmi hét)***

***Előadások:***

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Az üzleti vállalkozás fogalma és feltételei. A vállalat alapvető célja és küldetése. A vállalati működés érintettjei. A vállalat célrendszere.
2. hét: A gazdaság szereplői (folytatás): a piac. A piac alapelemei a vállalatok szempontjából. Az állam gazdasági szerepének bemutatása. A gazdaság szereplőinek és összefüggéseinek rendszerszemléletben történő kezelése. Üzleti elképzelés és annak kialakítása: elemzési modellek, stakeholderek, jövőképalkotás. Tervezési alapismeretek. A stratégiai vezetési folyamat. A házi dolgozat formai és tartalmi követelményeinek ismertetése, témaajánlások kiadása.
3. hét: Vállalattipológiák. Vállalkozási formák és lehetőségek hazánkban. A jogi formák közötti választás lehetőségei és mérlegelési szempontjai. Tendenciák a hazai vállalkozási gyakorlatban. A vállalatalapítás gyakorlati lépései az egyes vállalkozási formákban.
4. hét: Az egyes vállalkozási formák több szempont szerinti elemzése. Az egyéni vállalkozás alapítása, működtetése, adózási lehetőségei, előnyei, hátrányai, megszüntetésének folyamata.
5. hét: Gazdasági társaságok alapítása és működtetése: betéti társaság (létesítése, szervezete, üzletvezetése, adózása, megszűntetése, jellemzői). A korlátolt felelősségű társaság (fogalma, alapítása, szervei, működtetése, általános jellemzői). A részvénytársaság (alaptőke, részvény fogalma, a részvénytársaságok típusai, jellemzői, alaptőkéje, szervezete, működtetésének előnyei, hátrányai)
6. hét: Sajátos vállalati formációk és vállalatfejlődési tendenciák. A hosszabb távú vállalati kapcsolatok főbb tartópillérei. Stratégiai szövetségek.

Házi dolgozat beadásának végső határideje.

1. hét: A fenntarthatóság vállalati megnyilvánulásának formái és lehetőségei. A vállalat rendszerszemléletű értelmezése.

***Gyakorlatok:***

1. hét:Gazdasági tájékozottság, alapismeretek felmérése feladatsoron keresztül.
2. hét: Az árak szerepe, és árképzés a vállalatok gyakorlatában
3. hét: A hazai vállalkozásszerkezet elemzése
4. hét: Vállalkozási formák – tesztfeladatok megoldása
5. hét: A vállalkozóvá válás fő motívumai és folyamata
6. hét: Zárthelyi dolgozat megírása a kiadott témakörök alapján
7. hét: A félévi teljesítmények értékelése, kollokviumi kérdéssor ismertetése.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). A gyakorlati foglalkozásokon a részvétel kötelező.

**Félévi követelmény: kollokvium**

**Az értékelés módja, ütemezése:**

* vizsga típusa: *Írásbeli*
* vizsgára bocsátás feltétele: a zárthelyi dolgozat (60 pont), házi dolgozat (40 pont) minimum 50%-os teljesítése.

***A vizsgára bocsátás feltétele***:

* *Az 2. szorgalmi héten ismertetésre kerülnek a házi dolgozat formai és tartalmi követelményei, témaajánlások kiadása.*
* *A zárthelyi dolgozatokra való felkészüléshez a kiadott kérdéskörök szolgálnak alapul.*
* *A házi dolgozat és a zárthelyi dolgozat 50% alatti teljesítése a tantárgy félévi érvénytelenségét vonja maga után.*

***A kollokvium típusa***: írásbeli.

A kollokviumi kérdéssor a 7. szorgalmi héten kerül ismertetésre.

**Az érdemjegy kialakításának módja:**

*Az érdemjegy a félévi teljesítmény és kollokviumi teljesítmény alapján kerül kialakításra.*

Nyíregyháza, 2022. szeptember 01.

**Kozmáné Petrilla Gréta**

**Gazdálkodástudományi Intézet**